"ทรัมป์"ชู S&P 500 พุ่งทำนิวไฮ บ่งชี้ชัยชนะสำหรับทุกคนในสหรัฐ - FINNOMENA
ทรัมป์ทวีตข้อความ ขานรับการพุ่งขึ้นของดัชนี S&P 500 แตะระดับสูงสุดเป็นประวัติการณ์ ซึ่งถือเป็นชัยชนะสำหรับการจ้างงาน และทุกคนในสหรัฐ
29 ต.ค. 2562

ทรัมป์ทวีตข้อความ ขานรับการพุ่งขึ้นของดัชนี S&P 500 แตะระดับสูงสุดเป็นประวัติการณ์ ซึ่งถือเป็นชัยชนะสำหรับการจ้างงาน และทุกคนในสหรัฐ
ทั้งนี้ ดัชนี S&P 500 ทะยานขึ้น 0.6% เหนือระดับ 3,027.98 จุด ซึ่งเป็นสถิติสูงสุดเดิมที่ทำไว้ในวันที่ 26 ก.ค. ปธน.ทรัมป์ยังกล่าวในวันนี้ว่า เขาจะลงนามในข้อตกลงการค้าเฟสแรกกับจีนก่อนกำหนด แต่เขาไม่ได้ระบุกำหนดเวลาในการลงนามที่ชัดเจน
ขณะเดียวกัน เจ้าหน้าที่สหรัฐและจีนกำลังเจรจาเพื่อบรรลุข้อตกลงการค้าเฟสแรก โดยคาดหวังว่าจะลงนามในข้อตกลงดังกล่าวในการประชุมกลุ่มความร่วมมือทางเศรษฐกิจเอเชีย-แปซิฟิก (เอเปค) ที่จะมีขึ้นที่ประเทศชิลีในวันที่ 16-17 พ.ย.
อย่างไรก็ตาม ปธน.ทรัมป์กล่าวว่า ตามกำหนดเดิมนั้น เขาและปธน.สี จิ้นผิงจะลงนามในข้อตกลงการค้าเฟสแรกในการประชุมเอเปคที่ชิลี อย่างไรก็ดี ความไม่สงบทางการเมืองที่เกิดขึ้นในชิลีอาจเป็นอุปสรรคต่อการลงนามดังกล่าว
ที่มา : https://www.cnbc.com/2019/10/28/sp-500-heads-for-record-as-earnings-reports-signal-a-recession-is-nowhere-near.html
แท็ก:
แชร์บทความ: